আসাদুজ্জামান নূর: আমি রামেন্দুদাকে বলে রেখেছিলাম আমি টেলিভিশনে অভিনয় করতে চাই। একটু মামুন ভাইয়ের সাথে আমার যোগাযোগটা করিয়ে দিন। তো মামুন ভাই একবার ডেকে পাঠালেন একটা ছোট্ট চরিত্রে, সেভেনটি ফোরে। খুব ছোট চরিত্র। দুই মিনিটের। নায়ক নায়িকা ছিলেন ফেরদৌসী মজুমদার আর এখন আমাদের যে পররাষ্ট্র বিষয়ক উপদেষ্টা আছেন গওহর রিজভী, তার ভাই হায়দার রিজভী। উনি তখন টেলিভিশনে চাকরি করেন। প্রডিউসার। খুবই ট্যালেন্টেড মানুষ। মানুষটা অনেক কিছু করতে পারত, কিন্তু কী কারণে যেন কিছু হয়নি। উনি পোল্যান্ডে ফিল্মের উপর পড়াশোনা করেছেন। যাইহোক, ওইটাই হলো শুরু। আব্দল্লাহ আল মামুনের লেখা। উনার পরিচালনা। রঙীন ফানুস বলে একটা নাটক।